Spitalul Orășenesc Novaci a scos la concurs un post, cu normă întreagă, de medic specialist în obstetrică- ginecologie.
Depunerea dosarelor de participare la concurs se va face din data de 26 martie și până la 8 aprile.
Cei care sunt interesați de acest post trebuie să îndeplinească o serie de condiții specifice, printre care: să dețină diplomă de licență în domeniul medicină, specializarea medicină generală și certificat de medic specialist în specialitatea obstetrică – ginecologie.
Selecţia dosarelor va avea loc în data de 9 aprilie, proba scrisă este programată pe 16 aprilie, iar susţinerea probei clinice sau practice va avea loc în data de 22 aprilie.